পঞ্জাৱত শেহতীয়াকৈ অনুষ্ঠিত হোৱা পৌৰ নিৰ্বাচনৰ আজি ভোট গণনাত কংগ্ৰেছে আশাতীত ফলাফল লাভ কৰাৰ বিপৰীতে বিজেপি, আম আদমী পাৰ্টীকে ধৰি আকালী দল আদিয়ে বাৰুকৈয়ে মুখ থেকেছা খোৱা পৰিলক্ষিত হৈছে।
ইয়াৰে ৮ টা আছিল পৌৰ নিগম আৰু বাকী ১০৯ টা পৌৰসভা।এই নিৰ্বাচনত ২,৩০২ খন আসনত অংশগ্ৰহণ কৰিছিল ৯,২২২ গৰাকী প্ৰাৰ্থীয়ে।
লক্ষ্যণীয় কথাটো হ'ল সুদীৰ্ঘ ৫৩ বছৰৰ পিছত কংগ্ৰেছে ভাতিণ্ডা পৌৰ নিগম নিজৰ দখললৈ নিবলৈ সক্ষম হৈছে। আকালি দলৰ দুৰ্গ হিচাবে পৰিচিত ভাতিণ্ডা কংগ্ৰেছৰ দখললৈ যোৱাত শলঠেকত পৰিছে আকালি দল।
এই সমষ্টিৰ পৰাই আকালি দলৰ বহু কেইগৰাকী বাঘা বাঘা নেতা বিধানসভালৈ নিৰ্বাচিত হোৱাৰ লগতে কেন্দ্ৰীয় মন্ত্ৰীও হৈছিল।ইপিনে পৌৰসভাৰ ভোটগণনাতো আগুৱাই আছে কংগ্ৰেছে।
অহা বছৰ পঞ্জাৱ বিধানসভাৰ নিৰ্বাচন অনুষ্ঠিত হ'ব আৰু সেই নিভাচনত ৰাজ্য খনৰ পৌৰ নিৰ্বাচনৰ ফলাফলে বিস্তৰ প্ৰভাৱ পেলাব বুলি ধাৰণা কৰিছে ৰাজনৈতিক বিজ্ঞ মহলে।
